ઇન્કમટેક્સ જંક્શન ખાતે રાષ્ટ્રપિતા મહાત્મા ગાંધીજીની મશહૂર પ્રતિમા સ્થાપિત કરાઇ છે. બાપુની આ પ્રતિમા શહેરમાં થયેલાં અનેક આંદોલનની સાક્ષી બની ચૂકી છે. પરંતુ ઇન્કમટેક્સ જંક્શન ઉપર આશ્રમરોડને સમાંતર ફલાય ઓવરબ્રિજ બનાવતી વખતે ગાંધીજીની પ્રતિમાને આંચ પણ નહીં આવે! કોર્પોરેશનના બ્રિજ પ્રોજેક્ટના એડિશનલ સિટી ઇજનેર હિતેશ કોન્ટ્રાક્ટર કહે છે કે, “સમગ્ર પ્રોજેક્ટ દરમિયાન પૂજ્ય બાપુની પ્રતિમા પૂર્ણપણે સુર‌િક્ષત રહેશે. અગાઉથી જ સ્ટીલ સ્ટ્રક્ચરના ગડર તૈયાર કરીને પ્રતિમાની આસપાસના પીલરની ઉપર સીધા મૂકી દેવાશે એટલે પ્રતિમાને કોઇ નુકસાન નહીં થાય.”